અમદાવાદના સરખેજ રોજાથી લઈ સુરતના રૂસ્તમબાગ સુધી, અને તળ વડતાલ-ચરોતર માંય મુક્ત મુનિએ ખૂબ સત્સંગ ફેલાવ્યો હતો. આણંદનું ગોંદરું જેવું નજરે પડ્યું કે બુંગીઓ અને ઝાંઝરનું ઝઘડું થયું. રણવાદ્ય, તતુડું અને બુંગીઓ સાંભળી બ્રહ્મ મુનિએ મુક્ત મુનિના કાનમાં કહ્યું : ‘સ્વામી ! આ કાંઈ સામૈયાના મધુર સ્વરો લાગતા નથી.’ મુક્ત મુનિએ સ્વસ્થ રહી બ્રહ્માનંદ મુનિને કાનમાં વળતું કહ્યું : ‘એની આપણને શીચિંતા ? હજાર હાથનો ધણી પાછળ ચાલ્યો આવે છે એને ચિંતા હોય.’ એટલું કહી તેમણે પદ ઉપાડ્યું.